కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
హనుమ విహారి ఓపెనర్‌గా ఫెయిలైతే..?
ఆస్ట్రేలియాతో చివరి రెండు టెస్టుల్లోనూ అతను ఓపెనర్‌గా విఫలమైనా.. తర్వాత సిరీస్‌లో మిడిలార్డర్‌లో అవకాశాలిస్తాం’ - ఎమ్మెస్కే ప్రసాద్
Samayam Telugu | Updated:
Dec 25, 2018, 03:42PM IST
హనుమ విహారి ఓపెనర్‌గా ఫెయిలైతే..?
ఆస్ట్రేలియాతో మెల్‌బోర్న్ వేదికగా బుధవారం నుంచి జరగనున్న మూడో టెస్టు మ్యాచ్‌‌లో హనుమ విహారి ఓపెనర్‌గా ఫెయిలైనా.. అతనికి మిడిలార్డర్‌లో అవకాశాలిస్తామని టీమిండియా చీఫ్ సెలక్టర్ ఎమ్మెస్కే ప్రసాద్ స్పష్టం చేశారు. మెల్‌బోర్న్ టెస్టు కోసం 11 మందితో కూడిన భారత్ జట్టుని ఈరోజు బీసీసీఐ ప్రకటించగా.. ఓపెనర్లు కేఎల్ రాహుల్, మురళీ విజయ్‌పై వేటు పడిన విషయం తెలిసిందే. వారి స్థానాల్లో జట్టులోకి ఓపెనర్‌ మయాంక్ అగర్వాల్ , రవీంద్ర జడేజారాగా.. రెండో ఓపెనర్‌గా హనుమ విహారిని ఆడించాలని టీమిండియా మేనేజ్‌‌మెంట్ నిర్ణయించినట్లు తెలుస్తోంది.
ఇంగ్లాండ్‌తో ఈ ఏడాది ఆగస్టులో జరిగిన టెస్టు మ్యాచ్‌తో టీమిండియాలోకి అరంగేట్రం చేసిన హనుమ విహారి.. కెరీర్‌లో ఇప్పటి వరకు రెండు టెస్టులు మాత్రమే ఆడాడు. అది కూడా మిడిలార్డర్‌లో బ్యాటింగ్ చేశాడు. కానీ.. మెల్‌బోర్న్ టెస్టులో అతడ్ని ఓపెనర్‌గా పంపితే రాణిస్తాడా..? అనే అనుమానాలు ఇప్పుడు నెలకొన్నాయి. ఒకవేళ అతను ఫెయిలైతే.. మళ్లీ మిడిలార్డర్‌లోకి మారుస్తారా..? అని ఎమ్మెస్కే ప్రసాద్‌ని ప్రశ్నించగా.. అతను సమాధానమిచ్చారు.
‘ఆస్ట్రేలియాతో చివరి రెండు టెస్టుల్లోనూ అతను ఓపెనర్‌గా విఫలమైనా.. తర్వాత సిరీస్‌లో మిడిలార్డర్‌లో అవకాశాలిస్తాం’ అని ఎమ్మెస్కే ప్రసాద్ స్పష్టం చేశారు. యువ ఓపెనర్ పృథ్వీ షా గాయపడటంతో టీమ్‌లో ప్రత్యామ్నాయ ఓపెనర్‌కి అవకాశం లేకపోయింది. దీంతో.. రహానె, రోహిత్ శర్మ పేర్లు ఓపెనింగ్ స్థానం కోసం చర్చకి వచ్చినా.. ఆఖరికి తెలుగు క్రికెటర్‌ హనుమ విహారి‌కి ఆ అవకాశం దక్కింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.